Priit Sauk

Peadirektor

Transpordiamet

Valge 4, 11413 Tallinn

21.10.2024

Riigivara kasutamiseks andmise taotlus

Tulenevalt RVS § 17 lg 1 p 3 ja RVS § 18 lg 2 p 6 taotleb Sorgu Selts Transpordiametilt kinnisasja Sorgu tuletorn 860 (kinnistu nr. 3610406) kõrvalhoonete ja rajatise otsustuskorras tasuta pikaajalist või tähtajatut kasutusse andmist vastavalt järgnevale loetelule:

1. Elamu – EHR kood: 103024626
2. Saun – EHR kood: 103024628
3. Ladu – EHR kood: 103024629
4. Kelder – EHR kood: 103024627
5. Kaev – EHR kood: 220467770

Sorgu Selts on teadlik, et Sorgu tuletorn on oluline navigatsiooniohutuse tagamiseks ja seega on kinnistu avalike ülesannete täitmiseks vajalik. Kuid tuletorni kinnistul asuvad kõrvalhooned aktiivses kasutuses ei ole ja nende kasutusse andmine otsustuskorras taotluses märgitud eesmärkidel ei raskendaks navigatsioonimärgi tööd.

Riigivara kasutusse saamise eesmärgiks on Sorgu Seltsi põhikirjaliste eesmärkide täitmine, milleks on:

1. Sorgu saare loodusliku keskkonna ja inimese tegevuse tulemusena loodu säilimise tagamine, sealhulgas riikliku kaitse all oleva Sorgu tuletorni ja selle kõrvalhoonete kaitse ja renoveerimisele kaasaaitamine
2. Sorgu saare infrastruktuuri parendamine lähtudes loodussõbraliku tegutsemise põhimõtetest
3. Informatsiooni andmine huvilistele saarel olemise ja tegutsemise tingimuste ning nõuete kohta
4. Sorgu saare ajaloolise pärandi kogumine ja hoidmine

Sorgu Selts on 2019 aastal asutatud mittetulundusühing kuhu on koondunud Sorgu saarest hoolivad inimesed, kes on nõus panustama oma vaba aega ning vahendeid kohapealse keskkonna säilimise nimel. Käesoleval hetkel kuulub Seltsi 6 liiget. Sorgu saare hoonestus on valdavalt väga halvas seisukorras ning renoveerimis- ja parandustööde vajadus on aegkriitiline. Praeguseks on Seltsi liikmed oma vahenditega renoveerinud suures osas saarel asuva saunahoone (Paigaldatud on uued aknad ja uksed, ehitatud uus eeskoda, renoveeritud saunaahi ning pliit). Kõige kiireloomulisemad tööd on järgnevalt laohoone ja elamu katuse remont/vahetus, sest viimasel kahel aastal on olukord järsult halvenenud. Taotluse eesmärk on olemasolevale hoonestuse säilimise tagamine. Kasutusõigus annab võimaluse taodelda renoveerimis ja remonttöödeks rahalisi vahendeid erinevatest projektimeetmetest ning ka koguda annetusi. Kuna saar on populaarne külastuskoht nii väikelaevnike, kui ka aerutajate seas, siis on Seltsi ülesanne olnud ka heakorra tagamine lisades saarele käitumisjuhised ja kasutades sotsiaalmeediat – teadvustamaks saarel kehtivaid looduskaitselisi (k.a liikumispiiranguid).

Sorgu Seltsi taotlust toetab Pärnu linna Tõstamaa osavald.

Sorgu Seltsi tegevustega saab tutvuda järgnevatelt linkidelt:

1. <https://www.err.ee/1135246/aasta-eest-asutatud-sorgu-selts-tegi-sorgu-saarel-esimese-talgupaeva>
2. <https://www.facebook.com/Sorgusaar/>

Lisad:

1. LISA1\_Põhikiri.pdf – Sorgu Seltsi põhikiri
2. LISA2\_Saun.pdf – hoone olukord enne ja peale renoveerimist
3. LISA3\_Elamu.pdf – hoone hetkeolukord
4. LISA4\_Toetuskiri.asice – Pärnu Linnavalitsuse Tõstamaa osavallakeskuse toetusskiri

Lugupidamisega

Norman Talson

Juhatuse liige

Sorgu Selts (80567548)

E-post: [sorguselts@gmail.com](mailto:sorguselts@gmail.com)

Telefon: +372 5516120

//Digitaalallkirjastatud//